								Pirkimo sąlygų 
5 priedas
	
PREKIŲ VIEŠOJO PIRKIMO-PARDAVIMO SUTARTIES PROJEKTAS 

2026 m. ___________ d. Nr.
Vilnius
I. SPECIALIOJI DALIS
	
Lietuvos kariuomenės Specialiųjų operacijų pajėgų Ypatingos paskirties tarnyba (toliau - SOP YPT), atstovaujama tarnybos vado______, veikiančio pagal ______ (toliau – Pirkėjas), ir
(pardavėjas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Pardavėjas), 
toliau kartu šioje prekių viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamiesi Lietuvos Respublikos viešųjų pirkimų, atliekamų gynybos ir saugumo srityje, įstatymu (toliau – VPAGSSĮ) ir 2026 m. _________ __ d. CVP IS priemonėmis paskelbtame „Taktinė daugiafunkcinė parašiutinė sistema“ atviro supaprastinto konkurso būdu pirkime (CVP IS pirkimo Nr. ________) Pardavėjo pateiktu pasiūlymu, sudarė šią prekių viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.


	1. Sutarties objektas.
1.1. Pardavėjas įsipareigoja parduoti ir pristatyti Taktinę daugiafunkcinę parašiutinę sistemą (prekės pavadinimas, gamintojas, modelis) (toliau – Prekės), atitinkančią Sutarties 1 priede „Taktinės daugiafunkcinės parašiutinės sistemos techninė specifikacija“  (toliau – 1 priedas) nurodytus reikalavimus ir Pardavėjo pasiūlyme (toliau – 2 priedas) pateiktus parametrus ir kitus Sutartyje ir jos prieduose nurodytus reikalavimus. 
1.2. Pirkėjas įsipareigoja įsigyti, o Pardavėjas parduoti 7 (septyni) Prekių vienetus. 
1.3. Pirkėjas įsipareigoja priimti Sutarties 1 priede pateiktą techninę specifikaciją atitinkančias prekes, o Mokėtojas – Lietuvos kariuomenė, už pristatytas Sutarties bei jos prieduose nurodytus reikalavimus atitinkančias prekes sumoka Pardavėjui šioje Sutartyje nustatyta tvarka.

	2. Sutarties kaina/vertė/prekių įkainiai/kainodaros taisyklės
2.1. Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM (jei PVM nemokamas, nurodoma priežastis). Šioje Sutartyje Pradinės Sutarties vertė yra lygi Pardavėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį. 
2.2. 1 (vieno) Prekės vieneto (komplekto) kaina  yra: ________________– Eur (suma žodžiais) be PVM.
2.3. Sutarčiai taikoma fiksuotos kainos kainodara. Kainos peržiūros atvejis numatytas Sutarties bendrosios dalies 2.2 punkte ir Sutarties specialiosios dalies 2.5 punkte.
2.4. Pardavėjas į Sutarties kainą ir (ar) Prekių įkainius privalo įtraukti visus mokesčius bei visas išlaidas, susijusias su tinkamu Sutarties vykdymu, įskaitant, bet neapsiribojant, Prekių transportavimu, pristatymu, iškrovimu, sumontavimu (jeigu taikoma), Pirkėjo personalo apmokymu dirbti su Prekėmis, garantinių įsipareigojimų vykdymu bei kitas išlaidas, kurios gali turėti įtakos Sutarties kainai ar atsirasti vykdant šią Sutartį. Sudarydamas Sutartį, Pardavėjas patvirtina, kad tinkamai įvertino visas aplinkybes, galinčias turėti įtakos Sutarties vykdymo kaštams, Prekių apimtims ir kainai, ir prisiima riziką dėl tokių išlaidų, sąnaudų ar rinkos sąlygų pokyčių per visą Sutarties galiojimo laikotarpį, išskyrus atvejus, kai Sutartyje aiškiai numatyta kitaip.
2.5. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Importuotų prekių kainų pokytis (k), apskaičiuotas kaip nustatyta 2.5.3. punkte, viršija 10 procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo (https://osp.stat.gov.lt/statistiniu-rodikliu-analize?indicator=S7R265#/). 
2.5.1 Perskaičiuotieji įkainiai įforminami raštišku Šalių susitarimu (toliau – Susitarimas) ir taikomi užsakymams, pateiktiems po to, kai Šalys sudaro Susitarimą dėl įkainių perskaičiavimo.
2.5.2 Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.5.3 Nauji įkainiai apskaičiuojami pagal formulę:
, kur
a – sutarties prekės įkainis, Eur su PVM (jei įkainis buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis Eur su PVM.
k – Pagal suderintą importuotų prekių kainų indeksą (C PAGAMINTI PRODUKTAI) apskaičiuotas Importuotų prekių kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
, (proc.) kur  
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas importuotų prekių indeksas (C PAGAMINTI PRODUKTAI);
Indpradžia – laikotarpio pradžios datos (mėnesio) importuotų prekių kainų indeksas (C PAGAMINTI PRODUKTAI). Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.5.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio; 
2.5.5. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas. 
2.5.6. Jeigu gamintojų importuotų prekių kainų pokytis (k), apskaičiuotas kaip nustatyta 2.5.3 punkte, viršija 30 % nuo pradinio sutarties įkainio sutarties pasirašymo dieną, prekės įkainiai bus perskaičiuojami maksimaliu 30 % pokyčiu.
2.5.7. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės sutarties vertė.


	3. Prekių pristatymo vieta, terminas ir sąlygos
3.1. Pardavėjas įsipareigoja pristatyti prekes Sutarties specialiosios dalies 3.3 punkte nurodytu adresu ne vėliau kaip per 12 (dvylika) mėnesių nuo Sutarties įsigaliojimo dienos. 
3.2. Pardavėjo atstovas ne vėliau kaip per 60 (šešiasdešimt) kalendorinių dienų nuo prekių pristatymo dienos Sutarties specialiosios dalies 3.3 punkte nurodytu adresu privalo apmokyti 10 (dešimt) Pirkėjo atstovų naudotis ir prižiūrėti įrangą. Baigus mokymus, Pardavėjas kiekvienam mokymuose dalyvavusiam Pirkėjo atstovui išduoda mokymų baigimą patvirtinantį sertifikatą.
3.3. Prekių pristatymo vieta – LK SOP YPT, Pagubės g. 63, Vilnius, Lietuvos Respublika. Prekių pristatymo sąlygos – INCOTERMS 2020 DDP.
3.4. Sutarties bei jos priedų reikalavimus atitinkančios prekės pristatomos Pardavėjo transportu be papildomo apmokėjimo darbo laiku, darbo dienomis (pirmadienis – ketvirtadienis 8.00 – 17.00 val., penktadienis 8.00 – 15.45 val., priešventinėmis dienomis darbo laikas yra viena valanda trumpesnis).
3.5. Prekės laikomos pristatytomis ir Pirkėjas įgyja nuosavybės teisę į pristatytas prekes abiem Šalims, Pardavėjui ir Pirkėjui, pasirašius Prekių priėmimo-perdavimo aktą, kuris pasirašomas tik tuo atveju, jeigu pristatytos prekės yra kokybiškos, pilnai sukomplektuotos ir atitinka Sutarties 1 ir 2 prieduose nurodytus reikalavimus.
3.6. Pardavėjas privalo užtikrinti, kad Sutarties sudarymo ir vykdymo metu neatsirastų aplinkybių, nurodytų VPAGSSĮ 33 straipsnio 9 dalyje ir 40 straipsnio 9 dalyje nurodytų aplinkybių. Pirkėjas turi teisę bet kuriuo metu reikalauti, kad Pardavėjas pateiktų VPAGSSĮ 33 straipsnio 10 dalyje nurodytus patvirtinamuosius dokumentus, kad nėra VPAGSSĮ 33 straipsnio 9 dalyje ir 40 straipsnio 9 dalyje nurodytų sąlygų. Pardavėjas privalo pateikti Pirkėjo prašomus dokumentus ne vėliau kaip per 10 (dešimt) darbo dienų nuo prašymo gavimo dienos. Pardavėjas privalo užtikrinti, kad vykdant sutartį, Prekėms (įskaitant jų sudedamąsias dalis, pakuotes) nenaudos dalių ar komponentų, kurių kilmė yra iš VPAGSSĮ 33 straipsnio 9 dalyje 3 punkte numatytame sąraše nurodytų valstybių ar teritorijų.
3.7. Pardavėjui draudžiama (be atskiro Pirkėjo raštiško sutikimo) Sutarties specialiosios dalies 3.3 punkte nurodytu adresu pristatyti prekes (prekių pakuotes), prie kurių yra pridėti elektronikos prietaisai, skirti vietos nustatymui ir duomenų perdavimui.
3.8. Pardavėjas privalo užtikrinti, kad prekės nebus pagamintos valstybėse ar teritorijose, nurodytuose Viešųjų pirkimų įstatymo 92 straipsnio 14 dalyje.
3.9. Prieš patenkant į Krašto apsaugos sistemos (toliau – KAS) organizacijų patalpas ir (ar) karines teritorijas, Pardavėjui ir jo pasirinktam subtiekėjui (jeigu pasitelkia), ūkio subjektams, kurių pajėgumais yra remiamasi, gamintojams, techninės ar programinės įrangos priežiūrą ir palaikymą vykdantiems asmenims ar juos kontroliuojantiems asmenims bus taikomi patekimo į KAS organizacijų patalpas ir (ar) karines teritorijas, ribojimai, nustatyti transporto priemonių, jose esančių asmenų, karių ir tarnybos ar darbo santykiais su KAS susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių, patvirtintų Lietuvos Respublikos krašto apsaugos ministro 2009 m. vasario 9 d. įsakymu Nr. V-107 “Dėl Transporto priemonių, jose esančių asmenų, karių ir tarnybos ar darbo santykiais su krašto apsaugos sistema susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių patvirtinimo“, 56 punkte.
3.9. Sutarties bei jos priedų reikalavimus atitinkančios prekės pristatomos Pardavėjo transportu be papildomo apmokėjimo darbo laiku, darbo dienomis (pirmadienis – ketvirtadienis 8.00 – 17.00 val., penktadienis 8.00 – 15.45 val., priešventinėmis dienomis darbo laikas yra viena valanda trumpesnis).
3.10. Pirkėjas Prekių atitikimą Sutartyje ar jos prieduose nurodytiems reikalavimams tikrina pristačius prekes Pirkėjui. Priimant prekes  pasirašomas prekių priėmimo- perdavimo aktas. 
3.11. Kartu su pristatomomis prekėmis Pardavėjas įsipareigoja pateikti Prekių atitikties sertifikatą ir naudojimo, eksploatavimo, priežiūros, pakavimo, saugojimo ir techninio aptarnavimo instrukcijas bei rekomendacijas. 
3.12. Pardavėjas įsipareigoja nedelsdamas informuoti Pirkėją apie gamintojo išleistus techninius pranešimus, serviso biuletenius, skrydžių saugos informaciją, eksploatavimo apribojimus, konstrukcinius pakeitimus, privalomus patikrinimus ar kitą informaciją, galinčią turėti įtakos Prekių tinkamumui naudoti, saugai, priežiūrai ar eksploatavimui.

	4. Apmokėjimo tvarka
4.1. Pirkėjas atsiskaito su Pardavėju per 30 (trisdešimt) kalendorinių dienų nuo dienos, kai Pardavėjas tinkamai pristato Prekes, įvykdo Sutartyje numatytus Pirkėjo atstovų apmokymus ir pateikia teisės aktų reikalavimus atitinkančią sąskaitą faktūrą.
4.2. Avansinis mokėjimas nenumatomas.
4.3. Pardavėjo pateiktos elektroninės sąskaitos turi atitikti 2017 m. spalio 16 d. Europos elektroninių sąskaitų standartą, nustatytą Europos Komisijos įgyvendinimo sprendime Nr. (ES) 2017/1870 „Dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55 / ES“. Neatitinkančios Europos elektroninių sąskaitų standarto elektroninės sąskaitos gali būti pateikiamos tik naudojantis sąskaitų administravimo bendrąja informacine sistema (toliau - SABIS), nurodant Pirkėją, Sutarties numerį ir datą. Jeigu Pardavėjas nepateikia sąskaitos SABIS priemonėmis, Mokėtojas neatlieka mokėjimo.
4.4. Tik tuo atveju, kai dėl Pardavėjo valstybėje galiojančių teisės aktų reikalavimų Pardavėjas negali pateikti Sutarties specialiosios dalies 4.3 punkte nurodytos elektroninės sąskaitos naudojantis SABIS priemonėmis, Pardavėjas gali pateikti Pirkėjui sąskaitą elektroninio dokumento (PDF – Portable Document Format) formatu elektroniniu paštu Pirkėjo nurodytais rekvizitais. Tokiu atveju Pardavėjas privalo raštu informuoti Pirkėją apie negalėjimą pateikti sąskaitos per SABIS.

	5. Pirkėjo teisė vienašališkai nutraukti Sutartį 
5.1. Pardavėjui vėluojant pristatyti prekes daugiau kaip 30 (trisdešimt) dienų nuo sutarties specialiosios dalies 3.1. punkte nustatyto termino Pirkėjas turi teisę Sutarties bendrosios dalies 9.2 punkte nustatyta tvarka Sutartį nutraukti.
5.2. Pardavėjas Pirkėjui nepateikia Sutarties specialiosios dalies 3.6 punkte nurodytų dokumentų, Pirkėjas turi teisę Sutarties bendrosios dalies 9.2 punkte nustatyta tvarka Sutartį nutraukti.
5.3. Paaiškėja, kad yra aplinkybė, atitinkanti bent vieną iš VPAGSSĮ 33 straipsnio 9 dalyje ir 40 straipsnio 9 dalyje išvardintų sąlygų, Pirkėjas turi teisę Sutarties bendrosios dalies 9.2 punkte nustatyta tvarka Sutartį nutraukti.
5.4. Sutarties specialiosios dalies 3.7 punkte nurodytų sąlygų pažeidimas būtų laikomas esminiu sutarties pažeidimu, dėl kurio Pirkėjas turi teisę vienašališkai Sutarties bendrosios dalies 9.2 punkte nustatyta tvarka Sutartį nutraukti.
5.5. Jeigu Pirkėjas sužino, kad Pardavėjo elgesys neatitinka Tiekėjų etikos kodekso (toliau – Kodeksas) 49 p. nuostatų, ir jei Pardavėjas nesutinka pašalinti arba per Pirkėjo nurodytą protingą terminą nepašalina pažeidimų, Pirkėjas turi teisę, nesikreipdamas į teismą, Sutarties Bendrosios dalies 9.2 punkte nustatyta tvarka Sutartį nutraukti.
5.6. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.


	6. Prekių kokybė 
6.1. Prekės privalo atitikti Sutartyje ir jos prieduose nustatytus reikalavimus.
6.2. Pirkėjas prekių atitiktį Sutartyje ir jos prieduose nurodytiems reikalavimams tikrina Pardavėjui pristačius prekes Sutarties 3.3 punkte nurodytu adresu. Pirkėjas, patikrinęs prekes, surašo Prekių priėmimo-perdavimo aktą. Nustačius neatitikimus, prekės nepriimamos ir laikoma, kad jos nebuvo pristatytos, o Pardavėjas savo lėšomis nedelsiant prekes turi atsiimti. Pardavėjui neįvykdžius pareigos nedelsiant atsiimti Prekes, Pardavėjas neturi teisės reikšti pretenzijų dėl prekių žuvimo ar sugadinimo.
6.3. Nustačius, kad prekės neatitinka keliamų reikalavimų, laikoma, kad Pardavėjas nepristatė prekių. Pardavėjas privalo pristatyti prekes, atitinkančias Sutarties reikalavimus, per likusį prekių pristatymo/užsakymo įvykdymo terminą, jeigu jis nėra pasibaigęs. Jeigu prekių pristatymo/užsakymo įvykdymo terminas yra pasibaigęs, Pirkėjas gali taikyti Pardavėjui Sutartyje numatytą atsakomybę už vėlavimą pristatyti prekes.


	7. Garantiniai įsipareigojimai
7.1. Pardavėjo pristatytų prekių ir priedų kokybės garantijos terminas yra ne mažesnis kaip 24 (dvidešimt keturi) mėnesiai nuo Prekių perdavimo–priėmimo akto pasirašymo dienos.
7.2. Pardavėjas įsipareigoja per garantijos galiojimo laikotarpį operatyviai, per ne ilgesnį kaip 2 (dviejų) mėnesių terminą, pašalinti atsiradusius Prekių trūkumus ar gedimus. 
7.3. Pardavėjas turi garantuoti Prekių priežiūrą, aptarnavimą ir remontą, taip pat atsarginių dalių tiekimą ne mažiau kaip 10 (dešimt) metų po Sutarties sudarymo.
7.4.	Pardavėjas įsipareigoja kartu su Prekėmis pateikti Prekių, jų sudedamųjų dalių ir atsarginių dalių identifikacinius kodus (katalogo numerius). Pardavėjas taip pat įsipareigoja užtikrinti šių dalių tiekimo, techninės priežiūros, aptarnavimo ir remonto paslaugų prieinamumą ne trumpiau kaip 10 (dešimt) metų nuo Prekių pristatymo dienos.

	8. Papildomas prievolių įvykdymo užtikrinimas
8.1 Prievolių pagal Sutartį įvykdymas užtikrinamas netesybomis – bauda.
8.2. Jeigu Tiekėjas dėl savo kaltės neįvykdo visos Sutarties ar esminės jos dalies arba Sutartis nutraukiama dėl Tiekėjo kaltės, Tiekėjas privalo sumokėti Perkančiajai organizacijai 7 (septynių) procentų dydžio baudą, apskaičiuojamą nuo pradinės Sutarties vertės be PVM.
8.3. Ši bauda laikoma pagrindine Sutarties įvykdymo užtikrinimo priemone ir skirta kompensuoti Perkančiosios organizacijos nuostolius, patirtus dėl Sutarties neįvykdymo ar netinkamo įvykdymo.
8.4. Baudos sumokėjimas neatleidžia Tiekėjo nuo pareigos atlyginti Perkančiajai organizacijai nuostolius, viršijančius sumokėtos baudos dydį, Lietuvos Respublikos civilinio kodekso nustatyta tvarka.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra – 0,05 % nuo nepristatytų prekių kainos be PVM už kiekvieną uždelstą dieną.
9.2. Sutarties bendrosios dalies 11.3 punkte nurodytų Šalių iš anksto sutartų minimalių nuostolių dydis yra – 0,05 % nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną.
9.3. Sutarties bendrosios dalies 11.4 punkte nurodytų Šalių iš anksto sutartų minimalių nuostolių dydis yra __________(Suma žodžiais) Eur (7 (septyni) procentai nuo Sutarties specialiosios dalies 2.1 punkte nurodytos Sutarties vertės be PVM). 
9.4. Sutartį nutraukus Sutarties specialiosios dalies 5.2 ir 5.3 punktuose nurodytais atvejais, Šalių iš anksto sutartų minimalių nuostolių dydis yra __________(Suma žodžiais) Eur (penkiolika (15) procentų nuo Sutarties specialiosios dalies 2.1 punkte nurodytos Pradinės Sutarties vertės be PVM).
9.5. Šiai sutarčiai taikomos Sutarties bendrosios dalies 8.1 punkto nuostatos. Pardavėjas įsipareigoja pasirašytos Sutarties kopiją ir perkamoms prekėms identifikuoti reikalingus duomenis pagal Sutarties 5 priede „Kodifikavimui reikalingos dokumentų formos“ pateiktas formas pateikti GRA Karybos standartizacijos ir nacionalinio kodifikavimo biurui, Giedraičių g. 41, LT-09303 Vilnius, Lietuvos Respublika, tel.: +370 5 278 5250, el. paštas: ncblt@mil.lt.
9.6. Vėluojant apmokyti personalą terminais, nurodytais Sutarties specialios dalies 3.2 punkte, minimalių šalių iš anksto sutartų nuostolių dydis yra 100 Eur už kiekvieną uždelstą dieną.
9.7. Nenugalimos jėgos aplinkybių trukmė – 30 (trisdešimt) dienų, taikant Sutarties bendrosios dalies 9.1.2. punkto sąlygas.
9.8. Pardavėjo sutartinių prievolių vykdymas gali priklausyti nuo Eksporto kontrolės licencijų išdavimo. Jeigu Eksporto kontrolės licencijos išdavimui būtina, kad Prekių galutinis vartotojas pasirašytų atitinkamą sertifikatą, Šalys susitaria padėti viena kitai užpildyti ir pateikti Galutinio vartotojo sertifikatą, atitinkantį teisės aktų reikalavimus. Pardavėjas dės visas pastangas gauti reikiamas Eksporto kontrolės licencijas laiku, tačiau Šalys pripažįsta, kad Eksporto kontrolės licencijas savo diskrecijos teise išduoda atitinkamos valdžios institucijos. Jeigu bet koks būtinų Eksporto kontrolės licencijų išdavimas vėluoja, prašymas atmetamas arba esama licencija panaikinama, Pardavėjas nedelsdamas raštu apie tai praneša Pirkėjui. Eksporto kontrolės licencijų išdavimo vėlavimo ne dėl Pardavėjo kaltės atveju, Pardavėjas turi teisę į atitinkamą prekių pristatymo termino pratęsimą.
9.9. Pardavėjas šiai Sutarčiai vykdyti pasitelks subtiekėją (-us): (nurodomas subtiekėjo (-ų) pavadinimas). Subtiekėjo (-jų) keitimo tvarka nurodyta Sutarties bendrosios dalies 15.9. punkte arba Pardavėjas šiai Sutarčiai vykdyti subtiekėjo (-ų) nepasitelks (jei subtiekėjas nebus pasitelktas).
9.10. Pardavėjo atstovas (ai) – 
9.11. Pirkėjo atstovas (ai) –, tel.: +370                     , el. paštas:
9.12. Sutarties priedai:
9.12.1. 1 priedas – „Taktinės daugiafunkcinės parašiutinės sistemos techninė specifikacija“, 16 lapų;
9.12.2. 2 priedas – Pardavėjo pasiūlymas, _ lapai;
9.12.3. 3 priedas – Prekių priėmimo-perdavimo akto forma, 1 lapas;
9.12.4. 4 priedas – Kodifikavimui reikalingos dokumentų formos, 2 lapai.


	10. Sutarties galiojimas 
10.1. Sutartis galioja 16 (šešiolika) mėnesių nuo Sutarties įsigaliojimo dienos, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo.
10.2. Sutarties pratęsimas – nenumatomas.


	11. Pirkėjo rekvizitai
Lietuvos kariuomenės Specialiųjų operacijų pajėgų Ypatingos paskirties tarnyba
Adresas: Tauro g. 14, Vilnius, Lietuva



	12. Pardavėjo rekvizitai









	Pirkėjas
	
	Pardavėjas

	

	
	

	(Vardas ir pavardė, parašas)
	
	(Vardas ir pavardė, parašas)





	PREKIŲ PIRKIMO-PARDAVIMO SUTARTIES PROJEKTAS

II. BENDROJI DALIS


1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios prekių viešojo pirkimo–pardavimo sutarties bendroji ir specialioji dalys, prekių viešojo pirkimo–pardavimo sutarties priedai. 
1.1.2. Sutarties Šalys - Pirkėjas ir Pardavėjas.
1.1.3. Gavėjas – krašto apsaugos sistemos juridinis asmuo ar jo padalinys, nurodytas Sutarties specialiojoje dalyje arba Sutarties priede, kuriam pristatomos prekės. 
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), išskyrus Mokėtoją ar Gavėją, kuris nėra šios Sutarties šalis.
1.1.5. Licencijos - visos reikalingos licencijos ir/arba leidimai būtini Sutarties vykdymui.
1.1.6. Sutarties objektas - prekės ir visos su jų pardavimu susijusios paslaugos (personalo apmokymai, instaliavimas, įdiegimas, pristatymas ir kt.), dėl kurių Sutarties šalys susitarė Sutarties specialiojoje dalyje ir kurios atitinka Sutarties ir jos priedų nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Pardavėjas įsipareigoja sumokėti Pirkėjui, jeigu sutartiniai įsipareigojimai neįvykdyti arba netinkamai įvykdyti.
1.1.8. Kainodaros taisyklės – sutartyje nustatyta kaina/įkainiai ar sutarties kainos/įkainių apskaičiavimo bei kainos/įkainių koregavimo taisyklės.
1.1.9. Prekių siunta – tai vienu metu pristatomų prekių kiekis.
1.1.10. Prekių partija – tai prekės, turinčios tas pačias savybes, pagamintos pagal tą pačią technologiją, tomis pačiomis sąlygomis, iš žaliavų ar medžiagų gautų iš to paties žaliavų ar medžiagų gamintojo/ pardavėjo.
1.1.11. Medžiagų partija – tam tikras medžiagos kiekis, pagamintas, pagal tą pačią technologiją, tomis pačiomis sąlygomis, iš tų pačių žaliavų, gautų iš to paties žaliavų gamintojo ar pardavėjo. Nustatytos medžiagos partijos kokybę patvirtinančiu įrodymu gali būti laikomas laboratorijos tyrimų protokolas, gamintojo atitikties deklaracija, įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/prekių įkainiai/kainodaros taisyklės
2.1. Sutarties kaina/įkainiai - pinigų suma, kuri Sutartyje nustatyta tvarka ir terminais sumokama Pardavėjui. 
2.2. Sutarties kaina/įkainiai yra pastovūs ir nekeičiami visą Sutarties galiojimo laikotarpį, išskyrus atvejus, kai po Sutarties pasirašymo keičiasi prekėms taikomo PVM/akcizų tarifas. Perskaičiuota kaina/įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos.
2.3. Prekių įkainiai keičiami vadovaujantis Sutarties priede nustatytomis kainodaros taisyklėmis. Perskaičiuoti įkainiai įforminami raštišku Šalių susitarimu ir taikomi prekėms, kurios pristatomos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Pardavėjas į Sutarties kainą/prekių įkainius privalo įskaičiuoti visas su prekių tiekimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su prekių tiekimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. pristatytų prekių surinkimo vietoje ir/arba paleidimo, ir/arba priežiūros išlaidas;
2.4.5. aprūpinimo įrankiais, reikalingais pristatytų prekių surinkimui ir/arba priežiūrai, išlaidas;
2.4.6. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.7. prekių garantinio remonto išlaidas;
2.4.8. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.9. visas su medžiaginių pavyzdžių (pagrindinių ir priedų), kurios naudojamos produkto gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Pardavėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Pardavėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Pardavėjas perleidžia teisę Subtiekėjui reikalauti, kad jam būtų sumokėta sutarta Sutarties kainos dalis. Reikalavimo teisės perleidimas Subtiekėjui nesudarius tiesioginio atsiskaitymo Sutarties, negalioja.
2.7. Subtiekėjas, norėdamas, kad pagal sutartį būtų atsiskaityta tiesiogiai su juo raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi pateikti:
2.7.1. Pagrindines tiesioginio atsiskaitymo sutarties sąlygas nurodytas Sutarties bendrosios dalies 2.8 punkte. 
2.7.2. Pardavėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentus įrodančius, kad nėra Viešųjų pirkimų, atliekamų gynybos ir saugumo srityje, įstatymo 34 straipsnio 2 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Pardavėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Pardavėjo ir Subtiekėjo, papildomas prievolių, užtikrinimas. 
2.9. Tiesioginio atsiskaitymo sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 punktą. 
2.10. Tiesioginis atsiskaitymas su Subtiekėju neatleidžia Pardavėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Pardavėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Pardavėjui iki reikalavimo teisės perdavimo.
2.12. Kilus ginčui tarp Pardavėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos Pardavėjui. Jei Subtiekėjo reikalavimas (sąskaita ar kitas dokumentas) yra nesuderintas su Pardavėju, bus laikoma, kad tarp Pardavėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis informacinės sistemos „SABIS“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „SABIS“, atitinkamai taikomas tuo metu galiojantis teisinis reguliavimas.

3. Prekių tiekimo terminai ir sąlygos
3.1. Prekės pristatomos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Prekes Pardavėjas pristato savo rizika be papildomo apmokėjimo. Pirkėjas nuosavybės teisę į prekes įgyja abiem Šalims (Sutartyje numatytais atvejais – Gavėjui) pasirašius dokumentą, patvirtinantį prekių perdavimą-priėmimą, kuris pasirašomas tik tuo atveju, jeigu prekės yra kokybiškos ir atitinka Sutartyje ir jos priede (-uose) joms nustatytus reikalavimus. Pirkėjas pasirašydamas dokumentą, patvirtinantį prekių perdavimą-priėmimą, patvirtina prekių kiekio ir komplektacijos atitiktį Sutarties ir jos priedų reikalavimams, o Pirkėjas pasirašydamas dokumentą, patvirtinantį prekių perdavimą-priėmimą, patvirtina prekių kokybės atitiktį Sutarties ir jos priedų reikalavimams. Kai pristatytos prekės yra kokybiškos ir atitinka Sutartyje ir jos priede (-uose) joms nustatytus reikalavimus dokumentas, patvirtinantis prekių perdavimą-priėmimą, turi būti pasirašomas ne vėliau kaip per 30 dienų, išskyrus kai prekėms atliekami laboratoriniai bandymai. 
3.3. Už prekes, pateiktas viršijant Sutartyje/paraiškose/užsakymuose nurodytus kiekius, Pardavėjui neapmokama.
3.4. Pardavėjui pristačius mažesnę prekių siuntą negu nurodyta Sutartyje/paraiškose/užsakymuose, yra laikoma, kad prekės nebuvo pristatytos. Pardavėjas savo lėšomis prekes turi atsiimti ir, jeigu dėl to yra praleidžiamas pristatymo terminas, Pardavėjui taikomos Sutarties bendrosios dalies 11.1 punkte numatytos sankcijos. 
3.5. Pardavėjas įsipareigoja po Sutarties įsigaliojimo Sutarties specialioje dalyje nurodytais terminais:
3.5.1. parengti, pagaminti, suderinti su Pirkėju ir patvirtinti perkamų prekių darbinius pavyzdžius (2 egz., vienas - Pirkėjui, antras – Pardavėjui), kurie atitiktų Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma);
3.5.2. suderinti su Pirkėju ir pateikti teiktiną prekių kokybės užtikrinimo planą, parengtą pagal Teiktino kokybės užtikrinimo plano rengimo rekomendacijas arba Sutarties specialioje dalyje nurodytus standartus (jei spec. dalyje nurodyta, kad ši sąlyga taikoma);
3.5.3. suderinti su Pirkėju prekės naudojimo (priežiūros) instrukciją, kuri pateikiama kartu su kiekviena preke (jei spec. dalyje nurodyta, kad ši sąlyga taikoma).
3.6. Jeigu Sutarties galiojimo metu prekės gamintojas pakeičia/atnaujina šia Sutartimi perkamos prekės, modelį/pavadinimą, kuris yra nurodytas Sutartyje, Pardavėjas, privalo pateikti dokumentus, patvirtinančius prekių atitikimą Sutarties reikalavimams, suderinti ir patvirtinti naujo modelio/pavadinimo gaminio darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Pardavėjas suderinęs su Pirkėju ir su juo sudaręs papildomą susitarimą turi teisę tiekti naujo modelio/pavadinimo prekes. Naujo modelio/pavadinimo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis. Naujo modelio prekės privalo būti suderinamos su kitomis Pirkėjo pagal šią Sutartį perkamomis ir jau įsigytomis prekėmis. 
3.7. Sutarties vykdymo metu Sutartyje nurodytas prekės gamintojas gali būti keičiamas kitu gamintoju tik dėl objektyvių aplinkybių, kurių Pardavėjui nebuvo galima numatyti paraiškos/pasiūlymo pateikimo momentu.  Sutartyje nurodyto gamintojo keitimas kitu galimas tik iš anksto raštu suderinus su Pirkėju ir pasirašius susitarimą dėl gamintojo pakeitimo.  Prašymas dėl Sutartyje nustatyto gamintojo keitimo kitu, Pirkėjui pateikiamas raštu, nurodant tokio keitimo priežastis, kartu Pardavėjas, privalo pateikti dokumentus, patvirtinančius siūlomo naujo gamintojo prekių atitikimą Sutarties reikalavimams, suderinti ir patvirtinti naujo gamintojo prekių darbinius pavyzdžius (jeigu pagal Sutarties reikalavimus buvo privalomas darbinių pavyzdžių tvirtinimas). Naujo gamintojo prekės turi atitikti Sutartyje ir jos priede (-uose) perkamoms prekėms nustatytus reikalavimus, tiekiamos už tą pačia kainą, o jų techniniai duomenys negali būti prasteni už techninius duomenis prekių, dėl kurių buvo sudaryta Sutartis.

4. Mokėjimo terminai ir sąlygos
4.1. Pardavėjui sumokama, kai sutarties objektas atitinkantis Sutartyje ir jos priede (-uose) nustatytus reikalavimus perduodamas Pirkėjui ar Gavėjui, Sutartyje nustatyta tvarka pasirašius dokumentą, patvirtinantį prekių perdavimą-priėmimą, per 30 (trisdešimt) dienų nuo dokumento, patvirtinančio prekių perdavimą-priėmimą, ir sąskaitos faktūros gavimo dienos. Sąskaita faktūra turi būti pateikiama Mokėtojui Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis. Vėluojant atsiskaityti šiame punkte numatytu terminu, Pardavėjui pareikalavus (ne vėliau kaip per 30 (trisdešimt) dienų nuo pareikalavimo gavimo), jam mokamos palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Pardavėjui pristačius prekes, Pirkėjas per 3 (tris) dienas turi teisę nuspręsti, ar Pardavėjo pristatytoms prekėms (nustatytai prekių partijai ar/ir siuntai) bus atliekami laboratoriniai bandymai tam, kad būtų įsitikinta, jog prekės atitinka Sutartyje ir jos priede (-uose) nustatytus reikalavimus. Jeigu Pirkėjas priima sprendimą, kad laboratoriniai bandymai prekėms nebus atliekami, prekės, atitinkančios Sutartyje ir jos priede (-uose) nustatytus reikalavimus, priimamos ir už priimtas prekes Pirkėjas sumoka Pardavėjui per 30 (trisdešimt) dienų nuo sąskaitos faktūros gavimo dienos. Jeigu Pirkėjas nusprendžia, kad laboratoriniai bandymai prekėms bus atliekami, už prekes sumokama per 30 (trisdešimt) dienų po to, kai yra gauti laboratorinių bandymų rezultatai ir patvirtinta, kad prekės atitinka Sutartyje ir jos priede (-uose) nustatytus reikalavimus (jei spec. dalyje nurodyta, kad sąlyga dėl avanso taikoma).
4.3. Jeigu už prekes bus mokamas Sutarties specialiojoje dalyje nurodyto dydžio avansas, Pardavėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei prekių pristatymo terminas) ir avansinio mokėjimo sąskaitą. Jeigu avanso apmokėjimas bus užtikrintas laidavimu, Pardavėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jei spec. dalyje nurodyta, kad sąlyga dėl avanso taikoma).
4.4. Avansinio apmokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Pardavėjo kaltės, iš Pirkėjo gavimo, sumokėti Pirkėjui sumą, neviršijančią laidavimo/garantijos sumos, pinigus pervedant į Pirkėjo sąskaitą. 
4.5. Avansinio apmokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Pardavėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.6. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.3-4.5 punktuose nustatytų reikalavimų, nebus priimami. Tokiu atveju bus laikoma, kad Pardavėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.7. Avansas sumokamas per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo dienos.
4.8. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Pardavėjui tinkamai įvykdžius dalį įsipareigojimų.

5. Prekių kokybė
5.1. Prekės turi atitikti Sutartyje ir jos priede (-uose) nurodytus reikalavimus. 
5.2. Pardavėjas sutinka, kad, vadovaujantis LKS STANAG 4107 reikalavimais, Valstybinio kokybės užtikrinimo atstovas Lietuvoje gali kreiptis į atitinkamą NATO valstybės ar organizacijos Valstybinio kokybės užtikrinimo padalinį Pardavėjo valstybėje, kad būtų vykdoma Valstybinio kokybės užtikrinimo priežiūra sutarties vykdymo laikotarpiu (jei spec. dalyje nurodyta, kad ši sąlyga taikoma). Jeigu Pardavėjas nėra gamintojas, šis reikalavimas įtraukiamas į Pardavėjo sutartį su jam prekes gaminsiančiu tiekėju, apie tai informuojant Pirkėją ir pateikiant atitinkamus dokumentus (jei spec. dalyje nurodyta, kad ši sąlyga taikoma).
5.3. Prekių priėmimo metu nustačius jų neatitikimą Sutartyje ir jos priede (-uose) nustatytiems reikalavimams, nedelsiant kviečiami Pardavėjo atstovai, kuriems dalyvaujant surašomas aktas, prekės nepriimamos, o Pardavėjui taikoma sutartinė atsakomybė, jeigu prekių pristatymo terminas jau pasibaigęs.
5.4. Tuo atveju, kai konfliktas dėl prekių kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.
5.5. Pirkėjui, vadovaujantis Sutarties bendrosios dalies 4.2 punktu, nusprendus prekėms atlikti laboratorinius bandymus, iš pasirinktos prekių partijos (siuntos), dalyvaujant Pardavėjo atstovui, pasirenkamas Sutarties specialioje dalyje nurodytas prekių kiekis, kurių atitikimas reikalavimams, nustatytiems Sutartyje ir jos priede (-uose) bus tikrinamas (jei spec. dalyje nurodyta, kad ši sąlyga taikoma).
5.6. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir jos priede (-uose), nustatoma, kad prekės jų neatitinka, jos nepriimamos, likusios prekės (partija ir/ar siunta) grąžinamos Pardavėjui. Už prekes neapmokama bei laikoma, kad prekės nebuvo pristatytos, o Pardavėjui taikomos Sutarties bendrosios dalies 11.1 punkte numatytos sankcijos. Nustačius prekių neatitikimą Sutartyje ir jos priede (-uose) nustatytiems reikalavimams, už bandymams panaudotas prekes neapmokama, o Pardavėjas turi apmokėti laboratorinių bandymų išlaidas bei sumokėti Pirkėjui 10% dydžio nuo išbrokuotos partijos kainos be PVM Šalių iš anksto sutartus minimalius nuostolius, kurie skirti atlyginti Pirkėjo patirtas administracines išlaidas, organizuojant prekių laboratorinių bandymų procedūras. Tokiu atveju Pardavėjas privalo vietoj nepriimtų prekių, neatitinkančių Sutartyje ir jos priede (-uose) nustatytiems reikalavimams, pristatyti naujas, Sutarties ir jos priede (-uose) nustatytus reikalavimus atitinkančias prekes.
5.7. Jeigu laboratorinių bandymų metu patikrinus prekių atitikimą reikalavimams, nustatytiems Sutartyje ir jos priede (-uose), nustatoma, kad prekės juos atitinka, Pirkėjas apmoka laboratorinių bandymų išlaidas, o Pardavėjas turi laboratoriniams bandymams panaudotas prekes pakeisti Pirkėjui naujomis prekėmis be papildomo apmokėjimo.

6. Prekės kokybės garantija
6.1. Prekėms suteikiamas Sutarties specialiojoje dalyje (arba Sutarties priede) nurodytas kokybės garantijos/tinkamumo naudoti terminas.
6.2. Kokybės garantijos/tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę (prekė neprivalo būti identiška perkamai prekei, tačiau turi galėti vykdyti funkcijas, kurių vykdymui skirta pagal Sutartį perkama prekė) kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus bei kompensuoti Pirkėjo patirtus nuostolius (jeigu tokie buvo)/Tinkamumo naudoti termino metu Pardavėjas privalo ne vėliau kaip per Sutarties specialiojoje dalyje nustatytą terminą savo sąskaita pakeisti prekes atitinkančiomis šioje Sutartyje ir jos priede (-uose) nustatytiems reikalavimams bei kompensuoti Pirkėjo patirtus nuostolius (jeigu tokie buvo). 
6.4. Apie kokybės garantijos termino metu pastebėtus prekių trūkumus Pirkėjas arba Gavėjas informuoja Pirkėją. Pirkėjas remdamasis Pirkėjo ar Gavėjo pateikta informacija turi teisę raštu (paštu, el. paštu ar kt.) pareikšti pretenziją dėl prekių kokybės. Pretenziją galima pateikti viso kokybės garantijos termino galiojimo metu.
6.5. Pirkėjas prekių kokybės garantijos termino metu gali nuspręsti atlikti laboratorinius bandymus iš pasirinktos prekių siuntos arba kiekvienos partijos (jeigu siuntą sudaro kelios partijos), dalyvaujant Pardavėjo atstovui, pasirenkant Sutarties specialioje dalyje nurodytą prekių kiekį, kurių atitikimas reikalavimams, nustatytiems Sutartyje ir jos priede (-uose) bus tikrinamas. Tuo atveju, kai gauti laboratorinių bandymų rezultatai neatitinka Sutarties ir jos priede (-uose) prekėms nustatytų reikalavimų, brokuojama visa pristatyta prekių siunta/partija ir laboratorinių bandymų išlaidas, apmoka Pardavėjas. Nustatytų reikalavimų neatitinkančių prekių pakeitimas kokybiškomis vykdomas pagal Sutarties bendrosios dalies 6.3 punkto nuostatas (jei spec. dalyje nurodyta, kad ši sąlyga taikoma).
6.6. Jeigu prekė pakeičiama nauja, jai suteikiamas toks pats Sutarties specialiojoje dalyje nurodytas garantinis terminas, kuris skaičiuojamas nuo dokumento, patvirtinančio naujos prekės perdavimą-priėmimą, pasirašymo dienos. 
6.7. Prekių, kuriomis Pirkėjas ar Gavėjas negalėjo naudotis trūkumų šalinimo metu, kokybės garantijos terminas pratęsiamas laikotarpiu, kuris yra lygus prekės trūkumų šalinimo laikotarpiui.
6.8. Sutarties specialiojoje dalyje (arba Sutarties priede) nurodyta kokybės garantija netaikoma, jeigu Pardavėjas įrodys, kad prekių trūkumai atsirado dėl neteisingo ar netinkamo elgesio su prekėmis arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Pardavėjas privalo pateikti Pirkėjui jo nurodytu adresu pasirašytos Sutarties kopiją ir perkamoms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Pardavėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Pardavėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.)

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Specialiojoje sutarties dalyje nurodytą dienų skaičių (priklausomai nuo Sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas.
9.2. Pirkėjas, ne vėliau kaip prieš 7 (septynias) dienas (jei spec. dalyje nenurodytas kitas terminas) raštu informavęs Pardavėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Pardavėjas vėluoja pristatyti prekes Sutarties specialioje dalyje nurodytu terminu; 
9.2.2. Pardavėjas nevykdo (ar informuoja, kad negalės vykdyti) sutartinio įsipareigojimo tiekti prekes;
9.2.3. Pardavėjas didina prekių kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Pardavėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Pardavėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Pardavėjo pateiktos prekės ar jų kokybė neatitinka Sutartyje ir jos priede (-uose) nustatytų reikalavimų;
9.2.7. Pardavėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.3 punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Pardavėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Sutarties vykdymo metu paaiškėja, kad Pardavėjas ar jo teikiamos prekės ar paslaugos nėra patikimos ir kelia pavojų nacionaliniam saugumui;
9.2.10. Sutarties vykdymo metu paaiškėja Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;
9.2.11. Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų atliekamų gynybos ir saugumo srityje įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jei  spec. dalyje nenurodytas kitas terminas) raštu informavęs Pardavėją turi teisę vienašališkai nutraukti Sutartį, jeigu Pardavėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Pardavėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už prekes, kurios nebuvo pristatytos. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.

11. Atsakomybė
11.1. Pavėlavęs pristatyti prekes per Sutarties specialiojoje dalyje nurodytą terminą, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo nepristatytų prekių kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimo terminas (dienomis ar valandomis) yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant Sutartį. Šalių iš anksto sutartus minimalius nuostolius Pardavėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Kokybės garantijos termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.2 punkte nustatytus įsipareigojimus, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo prekių, kurioms yra nesuteiktos pakaitinės prekės, kainos/įkainių be PVM už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.
11.3. Garantinio/tinkamumo naudoti termino metu pavėlavęs per Sutarties specialioje dalyje nustatytą terminą įvykdyti Sutarties bendrosios dalies 6.3 punkte nustatytus įsipareigojimus, Pardavėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo prekių, kurių trūkumai nepašalinti, ar prekių, kurios yra nepakeistos, kainos be PVM už kiekvieną uždelstą dieną/valandą Šalių iš anksto sutartus minimalius nuostolius, kurių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius Pardavėjui nevykdant arba netinkamai vykdant savo įsipareigojimus, susijusius su prekių garantija/tinkamumo naudoti terminu.
11.4. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.5, 9.2.6, 9.2.7, 9.3 punktuose ar kitų Sutarties specialiojoje dalyje išvardintų priežasčių, Pardavėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 7-10 % sutarties kainos be PVM (arba bendros pasiūlymo kainos be PVM, arba bendros užsakymo kainos be PVM) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Mokėtojo patirtus nuostolius, Pardavėjui nevykdant ar netinkamai vykdant sutartį. Šalių iš anksto sutartus minimalius nuostolius Pardavėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.5. Nutraukus Sutartį dėl Sutarties bendrojoje dalyje 9.2.4 punkte nurodytos priežasties, Pardavėjas per 7 (septynias) dienas (skaičiuojant nuo Sutarties nutraukimo dienos) turi sumokėti Pirkėjui prekių su trūkumais įsigijimo kainos be PVM dydžio Šalių iš anksto sutartus minimalius nuostolius, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant Sutartį. 
11.6. Pirkėjas neprivalo įrodinėti realios žalos, o Pardavėjas sutinka nereikalauti žalos pagrindimo ir sumokėti Šalių iš anksto nustatytų nuostolius pagal Sutarties bendrosios dalies 11.1-11.3 punktuose nurodytas sąlygas, jei bendra dėl Sutartyje numatytų prievolių nevykdymo priskaičiuota Šalių iš anksto sutartų minimalių nuostolių suma neviršija 9 (devynių) procentų nuo Sutarties/pasiūlymo kainos be PVM. 
11.7. Kiti sutartinės atsakomybės taikymo Pardavėjui atvejai nurodyti Sutarties specialiojoje dalyje.
11.8. Vadovaujantis Lietuvos Respublikos civilinio kodekso 6.253 str. 1 ir 3 dalimis, finansavimo vėlavimas iš biudžeto yra sąlyga visiškai atleidžianti nuo civilinės atsakomybės ir palūkanų mokėjimo Pardavėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Pardavėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.4 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti Pirkėjui sumokėti Sutarties bendrosios dalies 11.4 punkte nurodytą sumą Pirkėjui nutraukus Sutartį dėl bent vienos iš 9.2.1 -9.2.7, 9.3 punktuose ar kitų Sutarties specialiojoje dalyje išvardintų priežasčių. Banko garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimamas, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą Sutarties bendrosios dalies 11.4 punkte.
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Pardavėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą.
12.3. Pardavėjas ne vėliau kaip per 7 (septynias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas prekių tiekimo terminas ar Sutarties galiojimo terminas. Jeigu Pardavėjas vėluoja per šiame punkte nurodytą terminą pateikti Sutarties įvykdymo užtikrinimo banko garantiją arba draudimo bendrovės laidavimo raštą, prekių pristatymo terminai pradedami skaičiuoti praėjus šiame punkte nurodytam 7 (septynių) darbo dienų terminui (nebent Sutarties specialiojoje dalyje nurodyta kitaip). Pardavėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas neturi būti siejamas su visišku Pirkėjo patirtų nuostolių atlyginimu ir neatleidžia Pardavėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali vykdyti savo įsipareigojimų (sustabdoma veikla, paskelbiamas moratoriumas ir pan.), Pardavėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Pardavėjas nepateikia naujo Sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Pardavėjui pateikus raštišką prašymą.
12.6. Sutarties sąlygos Sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu. 
12.8. Sutartis gali būti pratęsta Sutarties specialiojoje dalyje nustatytomis sąlygomis.
12.9. Esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių prekių neviršijant 10 procentų Sutarties specialiosios dalies 2 punkte nurodytos maksimalios Sutarties kainos/bendros pasiūlymo kainos. Sutartyje ir jos priede (-uose) nenurodytas, tačiau su pirkimo objektu susijusias prekes Pardavėjas gali tiekti tik ne didesnėmis nei užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos priede (-uose) nenurodytų, tačiau su pirkimo objektu susijusių prekių Pirkėjas ir Pardavėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų prekių (jei spec. dalyje nurodyta, kad ši sąlyga taikoma). 
12.10. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Pardavėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu, arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Informacijos konfidencialumas ir asmens duomenys
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus. 
14.3. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių, Pirkėjo ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Pardavėjo įvardintus subtiekėjus ir Gavėją (jei toks nurodytas), kurie yra pasitelkiami sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subtiekėjas Specialiosios dalies numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 punkte numatytą įsipareigojimą Pardavėjas privalo Pirkėjui sumokėti 10 proc. dydžio maksimalios Sutarties vertės/pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

15. Baigiamosios nuostatos
15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio pardavėju lietuvių ir anglų kalba ).
15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Pardavėjas moka Pirkėjui 5 proc. maksimalios Sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Pardavėjas garantuoja, kad turi visas Sutarties įvykdymui reikalingas licencijas. Pardavėjas įsipareigoja atlyginti nuostolius, jeigu būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties Šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių Pardavėjui nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su Pirkėju.  Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Pardavėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Pardavėjas juos numato pasitelkti).
15.10. Pardavėjo paskirtas asmuo/asmenys, kurie atstovauja Pardavėjui, priiminėja ir tvirtina Pirkėjo teikiamus prekių užsakymus, tiekiamų prekių sąmatą, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirti asmuo/asmenys, kurie atstovauja Pirkėjui, teikia Pardavėjui prekių užsakymus, prekių sąmatą, dalyvauja susitikimuose su Pardavėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

[bookmark: _Hlk51922708]TAKTINĖS DAUGIAFUNKCINĖS PARAŠIUTINĖS SISTEMOS
TECHNINĖ SPECIFIKACIJA 


BENDROSIOS NUOSTATOS
0.  Bendrieji reikalavimai:
1.1. Šioje techninėje specifikacijoje pateikiami taktinės daugiafunkcinės parašiutinės sistemos (toliau – Sistema), skirtos Lietuvos kariuomenės kariams, medžiagų, konstrukcijos ir kokybės reikalavimai.
1.2. Tikslas – Sistema yra skirta aukšto lygio karinėms operacijoms vykdyti. Ji užtikrina tikslų, tylų ir saugų karių desantavimą iš didelio aukščio sudėtingomis taktinėmis ir aplinkos sąlygomis. Sistema naudojama tiesioginių veiksmų ir specialiosios žvalgybos užduotims Lietuvoje bei tarptautinių operacijų rajonuose vykdyti, kaip viena iš infiltracijos priemonių.    
1.3.  Gaminys turi būti pagamintas originalaus gamintojo, tai reiškia, kad jis negali būti padirbinys ir neturi pažeisti jokių su šiais produktais susijusių patentų.

TECHNINIAI REIKALAVIMAI
2. Reikalavimai taktinės daugiafunkcinės parašiutinės sistemos konstrukcijai ir medžiagoms:
2.1. Taktinė daugiafunkcinė parašiutinė sistema su visais jos elementais turi sudaryti vientisą ir tarpusavyje suderintą visumą. Visi sistemoje naudojami komponentai turi būti pagaminti to paties gamintojo arba būti sertifikuoti ir patvirtinti naudoti su šia sistema.
2.2. Taktinė daugiafunkcinė parašiutinė sistema turi būti pritaikyta šuoliui iš didelio aukščio, parašiutas skleidžiamas aukštai (angl. High Altitude High Opening) (toliau – HAHO), didelio aukščio, parašiutas skleidžiamas vidutiniame aukštyje (angl. High Altitude Medium Opening) (toliau – HAMO) ir didelio aukščio, parašiutas skleidžiamas žemai (angl. High Altitude Low Opening) (toliau – HALO) šuoliams ne mažiau 10 000 metrų virš jūros lygio ir žemiau (angl. Mean Sea Level) (toliau – MSL).
2.3. Pagrindinis ir atsarginis kupolai turi užtikrinti visiškai funkcinį ir saugų išsiskleidimą nuo ne mažiau kaip 10 000 metrų pagal MSL ir žemiau, laikantis HAHO, HAMO ir HALO šuolių standartų.
2.4. Pakaba-konteineris (angl. Harness/Container System) turi būti pritaikytas maksimaliam iššokimo svoriui (angl. Maximum All Up Weight) (toliau – maksimalus svoris, AUW), ne mažiau kaip 200 kg.
2.5. Pagrindinio ir atsarginio parašiuto skleidimo būdai:
2.5.1. Pakaba-konteineris (angl. Harness/Container System) turi palaikyti šiuos parašiuto skleidimo būdus:
2.5.1.1. parašiutininko paleidžiamą stabdomąjį-skleidimo parašiutą Drogą (angl. Self-Set Drogue);
2.5.1.2. pagalbininko paleidžiamą stabdomąjį-skleidimo parašiutą Drogą (angl. Drogue Assist);
2.5.1.3. mini parašiutą, kuris išskleidžiamas iš pakabos-konteinerio apatinės dalies paties parašiutininko (angl. Bottom of Container Pilot Chute) (toliau – BOC);
2.5.1.4. stabdomąjį-skleidimo parašiutą Drogą su statine linija (angl. Static Line Drogue);
2.5.2. stabdomojo-skleidimo parašiuto Drogo (angl. Drogue) skersmuo – 60 colių (±6);
2.5.3. stabdomojo-skleidimo parašiuto Drogo (angl. Drogue) medžiaga – F111 tipo arba lygiavertė;
2.5.4. išmetimo rankenėlės medžiaga – plastikas arba lygiavertė medžiaga, forma – vamzdelio arba kamuoliuko;
2.5.5. stabdomojo-skleidimo parašiuto Drogo (angl. Drogue) tvirtinimo tipas pakaboje – konteineryje (angl. Harness/Container System) – diskas (angl. Drogue Disk), uždarymo virvelė ir kaištis (Pav. Nr. 1);
2.5.6. pagrindinio parašiuto skleidimas naudojant stabdomąjį-skleidimo parašiutą Drogą (angl. Drogue) turi būti įmanomas tiek kairėje, tiek dešinėje pusėje. Pakaba-konteineris (angl. Harness/Container System) turi turėti išleidimo svirtį, kuri leidžia kaištį ištraukti mažesne jėga, nei reikėtų jį traukiant tiesiogiai (angl. Primary Drogue Release Handle / Secondary Right Hand Drogue Release Handle) (Pav. Nr. 2);
2.5.7. mini parašiuto skersmuo – 33 coliai (±1);
2.5.8. mini parašiuto medžiaga – F111 tipas arba lygiavertė;
2.5.9. mini parašiuto tipas – nesuskleidžiamas;
2.5.10. mini parašiuto ištraukimo rankenėlė turi būti pagaminta iš plastiko arba lygiavertės medžiagos, vamzdelio formos;
2.5.11. pakaba-konteineris (angl. Harness/Container System) turi turėti pagrindinio parašiuto atkabinimo rankenėlę (angl. Cutaway Handle). Rankenėlė turi būti pagaminta iš trinčiai ir plyšimui atsparios tekstilės, ryškiai žalios spalvos. Ji turi būti pritvirtinta prie dešiniojo diržo išorės, kad nebūtų uždengta kitais įrenginiais ar priedais, esančiais ant taktinių liemenių (Pav. Nr. 3);
2.5.12. pakaba-konteineris (angl. Harness/Container System) turi turėti atsarginio parašiuto skleidimo rankenėlę (angl. Reserve Handle). Rankenėlė turi būti pagaminta iš trinčiai ir plyšimui atsparios tekstilės, ryškiai raudonos spalvos. Ji privalo būti pritvirtinta prie kairiojo diržo, kad nebūtų paslėpta po papildoma įranga ar taktiniais priedais ant liemenės (Pav. Nr. 3);
2.5.13. pakaba-konteineris (angl. Harness/Container System) turi turėti atsarginio parašiuto skleidimo statinę virvutę (angl. Reserve Static Line) (toliau – RSL), kuri, esant poreikiui, gali būti atjungiama;
2.5.14. RSL tipas turi būti toks, kad atsarginis parašiutas būtų išskleidžiamas su pagrindinio parašiuto pagalba (angl. Main Assisted Reserve Deployment) (toliau – MARD);
2.5.15. MARD tipas – „Skyhook“ arba lygiavertis;
2.5.16. pagrindinio taktinio parašiuto uždarymo atvartas turi būti be langelio, pagamintas iš trinčiai atsparios CORDURA medžiagos arba lygiavertės (Pav. Nr. 4);
2.5.17. pakaba-konteineris (angl. Harness/Container System) turi turėti pagrindinio ir atsarginio parašiuto magnetinius laisvagalių užvartus (angl. Magnetic Riser Covers);
2.5.18. atsarginio taktinio parašiuto uždarymo atvartas turi būti su langeliu apatinėje dalyje (Pav. Nr. 5), per kurį bet kuriuo metu galima matyti atsarginio parašiuto uždarymo kaištelį ir jo padėtį uždarymo kilpoje. Ant atvarto turi būti išsiuvinėtas pagrindinio parašiuto dydis kvadratinėmis pėdomis ir sistemos numeris;
2.5.19. taktinė daugiafunkcinė parašiutinė sistema turi būti suderinama su karinės paskirties automatiniu skleidimo prietaisu.
2.6. Pagrindinio ir atsarginio taktinio parašiuto tvirtinimas:
2.6.1. pagrindinis taktinis parašiutas turi būti pritvirtintas prie pakabos–konteinerio (angl. Harness/Container System) per atsegamą jungtį. Jungties tipas – trijų žiedų sistema (angl. 3-Ring System) (Pav. Nr. 6);
2.6.2. laisvagalių ilgis turi būti 22 coliai (±1);
2.6.3. pagrindinis taktinis parašiutas turi turėti po du valdymus (angl. Brake Toggles, toliau – valdymai) kiekvienai valdymo stropų pusei;
2.6.4. priekiniai laisvagaliai turi leisti keisti pagrindinio parašiuto atakos kampą sklendimo metu, juos sutrumpinant arba prailginant vienos rankos veiksmu. Reguliavimas vykdomas naudojant greito fiksavimo jungtį (angl. Trimmer);
2.6.5. atsarginio taktinio parašiuto pakabinimas ir laisvagaliai turi būti visiškai integruoti į pakabos-konteinerio konstrukciją (angl. Harness/Container System).
2.7. Pakaba-konteineris (angl. Harness/Container System):
2.7.1. pakabos-konteinerio medžiaga – CORDURA arba lygiavertė, spalva – tamsiai pilka (angl. Smoke);
2.7.2. pakaba-konteineris(angl. Harness/Container System) turi atlaikyti svorį, ne mažesnį kaip 200 kg;
2.7.3. pakabos-konteinerio (angl. Harness/Container System) talpa: turi talpinti du (pagrindinį ir atsarginį) 360 kvadratinių pėdų dydžio taktinius parašiutus;
2.7.4. viršuje privalo būti nešimo rankena, skirta sistemai transportuoti;
2.7.5. automatinio skleidimo prietaiso ekranui skirta kišenė turi turėti langelį ir būti pritvirtinta prie pakabos viršutinėje dalyje (Pav. Nr. 7);
2.7.6. kiekvienoje pakabos-konteinerio (angl. Harness/Container System) pusėje turi būti specialios kilpos, skirtos papildomai įrangai (pvz., radijo stotims, deguonies balionui ir pan.) tvirtinti krepšeliuose. Krepšeliai turi būti tvirtinami naudojant parašiutinį kabelį, kuris praeina per pakabą-konteinerį (angl. Harness/Container System) ir krepšeliuose esančias kilputes, leidžiant krepšelius tvirtinti skirtinguose aukščiuose ir greitai atlaisvinti, ištraukiant fiksuojamą kabelį, naudojant MOLLE sistemą;
2.7.7. pakaba-konteineris (angl. Harness/Container System) privalo turėti integruotą deguonies tiekimo sistemos kanalą;
2.7.8. pakaba-konteineris (angl. Harness/Container System) turi būti reguliuojamo dydžio, kad tiktų įvairaus ūgio ir sudėjimo parašiutininkams, užtikrinant patogų prigludimą ir komfortą HAHO / HAMO / HALO šuolių metu.
2.8. Pakabos-konteinerio (angl. Harness/Container System) diržai ir paminkštinimas:
2.8.1. krūtinės diržas;
2.8.2. juosmens diržas;
2.8.3. kojų diržai;
2.8.4. pakabos-konteinerio (angl. Harness/Container System) kojų diržai privalo būti užsegami B12 tipo metaline jungtimi;
2.8.5. pakaba-konteineris (angl. Harness/Container System) turi turėti ergonomišką paminkštinimą, kuris užtikrina komfortą ilgai dėvint ir tolygiai paskirsto spaudimą kontaktinėse vietose (pečiuose, nugaroje, klubuose). Paminkštinimas turi būti pagamintas iš kvėpuojančių medžiagų, atsparių trinčiai, mechaniniam spaudimui ir deformacijai. Jis tvirtinamas naudojant parašiutinį kabelį, kuris perveriamas per pakabą-konteinerį ir specialias kilputes ant paminkštinimų. Turi būti galimybė greitai atsegti paminkštinimą, ištraukiant fiksuojamą kabelį;
2.8.6. pakaba-konteineris (angl. Harness/Container System) turi turėti bent 4 tekstilines kilputes šonuose, skirtas papildomai įrangai tvirtinti;
2.8.7. pakaba-konteineris (angl. Harness/Container System) taip pat privalo turėti ne mažiau kaip 8 metalines kilpas įrangai pritvirtinti (Pav. Nr. 8).
2.9. Priedai ir suderinamumas su pakabos-konteinerio (angl. Harness/Container System) gamintoju:
Pakabos-konteinerio (angl. Harness/Container System) gamintojas turi siūlyti priedus, kurie gali būti integruoti ir suderinti su sistema:
2.9.1. kuprinės, skirtos šuoliams parašiutu, turi turėti ne mažesnį kaip 60 litrų tūrį;
2.9.2. K9 pakabinimo sistema – sistema, leidžianti kariui pritvirtinti tarnybinį šunį. Joje turi būti manekenas, atitinkantis tikro tarnybinio šuns dydį ir svorį (pvz., belgų aviganio, sveriančio 26–30 kilogramų, manekenas), skirtas treniruotėms;
2.9.3. diržų sistema, skirta dideliems (iki 100 kilogramų) kroviniams pritvirtinti prie sistemos, skirta šuoliams parašiutu;
2.9.4. pakabinimo sistema dideliems konteineriams ar kitiems kroviniams (nuo 100 kilogramų) su savuoju atsarginiu parašiutu ir automatinio aktyvavimo įrenginiu, skirta šuoliams parašiutu;
2.9.5. oro pagalvės sistema, tvirtinama prie sistemos ir pritaikyta nusileidimui prastomis sąlygomis arba naktį; sistema turi mažinti parašiutininko traumos riziką nusileidimo metu.
2.10. Pagrindinis taktinis parašiutas:
2.10.1. pagrindinio taktinio parašiuto (toliau – parašiutas) maksimalus skleidimosi aukštis turi būti ne mažiau 10 000 metrų MSL ir žemiau, HAHO režimu. Pagal konstrukciją kupolas gali būti pajėgus naudoti ir didesniame aukštyje (iki 35 000 ft / 10 668 m MSL), tačiau šioje specifikacijoje nustatomas operacinis maksimalus skleidimosi aukštis – 10 000 m MSL;
2.10.2. pagrindinis taktinis parašiutas turi atlaikyti bendrą svorį (AUW), ne mažesnį kaip 200 kg. Šis svoris apima parašiutininką su visa kovine įranga ir papildoma apkrova (pvz., K9 ir pan.);
2.10.3. didžiausias leidžiamas parašiuto išskleidimo greitis – 150 KTS EAS (mazgų ekvivalentinis oro greitis) virš jūros lygio;
2.10.4. parašiuto dydis privalo būti ne mažesnis kaip 360 kvadratinių pėdų; 
2.10.5. parašiuto forma turi būti stačiakampė, su 9 prisipildančiomis kameromis (angl. 9-cell, ram-air);
2.10.6. medžiaga, iš kurios pagamintas parašiutas, turi būti įplyšimams atsparus sutvirtintas nailonas (angl. ripstop nylon), padengtas apsauginiu sluoksniu nuo drėgmės, o laidumas srautui turi būti ZP (angl. zero porosity) tipo. Spalva – pilka; 
2.10.7. pagrindinio taktinio parašiuto minimalus skleidimosi aukštis negali būti didesnis nei 1000 metrų (±100 metrų) AGL (angl. Above Ground Level, toliau – AGL). Tai yra rekomenduojamas minimalus pagrindinio kupolo išskleidimo aukštis, užtikrinantis pakankamą laiką valdymui ir, esant reikalui, saugiam atsarginio parašiuto išskleidimui.
2.11. Atsarginis taktinis parašiutas:
2.11.1. atsarginio taktinio parašiuto (toliau – atsarginis parašiutas) maksimalus skleidimosi aukštis turi būti ne mažiau 10 000 metrų MSL ir žemiau HAHO režimu po to, kai atkabinamas pagrindinis parašiutas. Pagal konstrukciją atsarginis kupolas yra pajėgus būti išskleidžiamas ir didesniame aukštyje – iki 35 000 ft (10 668 m) MSL, tačiau operacinis maksimalus skleidimosi aukštis nustatomas 10 000 m MSL. Atsarginis parašiutas turi visiškai pakeisti pagrindinį parašiutą, t. y. būti panašus techninėmis savybėmis ir charakteristikomis;
2.11.2. atsarginis parašiutas turi atlaikyti bendrą svorį pagal AUW, ne mažesnį kaip 190 kg. Šis svorio intervalas parenkamas atsižvelgiant į atsarginio kupolo saugaus naudojimo ribas, kad būtų užtikrintas pakankamas sklendimo rezervo ir minkšto nusileidimo derinys;
2.11.3. atsarginio parašiuto dydis privalo būti ne mažesnis kaip 360 kvadratinių pėdų;
2.11.4. atsarginio parašiuto forma turi būti stačiakampė, su 9 prisipildančiomis kameromis (angl. 9-cell, ram-air), kad jo skrydžio savybės būtų artimos pagrindiniam taktiniam kupolui ir nesukeltų staigių valdymo charakteristikų pokyčių po atsarginio kupolo išskleidimo;
2.11.5. medžiaga, iš kurios pagamintas atsarginis parašiutas, turi būti įplyšimams atsparus sutvirtintas nailonas (angl. ripstop nylon), padengtas apsauginiu sluoksniu nuo drėgmės. Medžiagos laidumas srautui turi atitikti F111 tipą arba lygiavertį, spalva – pilka. Atsarginio kupolo konstrukcija turi užtikrinti stabilų atsidarymą ir geras sklendimo savybes esant taktinėms apkrovoms;
2.11.6. minimalus skleidimosi aukštis neturi viršyti 500 metrų (±100 metrų) virš žemės paviršiaus (angl. Altitude ground level, toliau AGL). Šis aukštis laikomas minimaliu rekomenduojamu aukščiu, kuriame galima saugiai atlikti pagrindinio parašiuto atkabinimą ir atsarginio parašiuto išskleidimą.
2.12. Automatinis skleidimo prietaisas:
2.12.1. automatinis skleidimo prietaisas (angl. Automatic Activation Device) (toliau – prietaisas) esant nustatytoms aukščio ir kritimo greičio sąlygoms, jei jis įjungtas, automatiškai pradeda atsarginio parašiuto išskleidimo procesą, taip užtikrindamas didesnį kario saugumą;
2.12.2. prietaiso aktyvavimo aukštis turi būti reguliuojamas. Minimalūs automatinio skleidimo aukščiai pagal AGL turi būti: 1000, 1500, 1900 ir 2500 pėdų;
2.12.3. prietaiso aktyvavimo greitis taip pat turi būti reguliuojamas. Minimalūs automatinio skleidimo greičiai turi būti: 29 ir 35 metrai per sekundę;
2.12.4. darbinis prietaiso aukštis turi būti nuo -2000 iki +65 500 pėdų pagal MSL. Šiame aukščių diapazone prietaisas turi veikti tiksliai, be trikdžių;
2.12.5. prietaisas turi atlaikyti aplinkos poveikį bent IP68 lygiu;
2.12.6. valdymo blokas turi turėti apšviestą ekraną ir klavišą, kad būtų galima naudoti tamsoje ar nakties metu;
2.12.7. prietaisas privalo turėti atminties kaupiklį, registruojantį šuolių duomenis (pvz., šuolio aukštį, sklendimo greitį);
2.12.8. prietaisas turi turėti galimybę bet kuriuo metu įjungti arba išjungti duomenų įrašymą – tiek ore (lėktuve), tiek ant žemės;
2.12.9. naudojant papildomus priedus, prietaisas turi leisti belaidžiu ryšiu nuskaityti sukauptus šuolių duomenis;
2.12.10. prietaisas turi automatiškai išsijungti ir veikti mažiausiai 12 valandų be išjungimo;
2.12.11. prietaisas privalo funkcionuoti tiek slėginiuose lėktuvuose, tiek ekstremaliomis sąlygomis;
2.12.12. prietaisas taip pat turi turėti galimybę bet kada keisti nusileidimo zonos aukščio parametrus;
2.12.13. naudojant papildomus priedus, sistema turi leisti greitai keisti šiuos parametrus belaidžiu ryšiu;
2.12.14. prietaisas turi turėti lauko sąlygomis keičiamą valdymo bloką (angl. Control Unit) ir pjoviklį (angl. Cutter);
2.12.15. prietaiso tarnavimo laikas neturi būti trumpesnis nei 15 metų, o techninės priežiūros intervalas – ne dažniau kaip kas 5 metai;
2.12.16. prietaisas turi turėti NSN numerį (angl. NATO Stock Number).
2.13. Taktinės daugiafunkcinės parašiutinės sistemos aksesuarai:
2.13.1. radijo stoties kišenė, tvirtinama moduline MOLLE sistema (Pav. Nr. 9);
2.13.2. deguonies baliono kišenė, tvirtinama moduline MOLLE sistema (Pav. Nr. 9);
2.13.3. deguonies baliono kišenė, skirta 120 kubinių colių talpos deguonies balionui;
2.13.4. taktinės daugiafunkcinės parašiutinės sistemos transportavimo krepšys – 1 vnt.;
2.13.5. transportavimo krepšys turi būti pagamintas iš tvirtos ir dėvėjimuisi atsparios medžiagos, kad galėtų talpinti visą surinktą sistemą arba nesupakuotą pagrindinį taktinį parašiutą.
3. Taktinės daugiafunkcinės parašiutinės sistemos komplektacija:
3.1. Pakaba-konteineris (angl. Harness/Container) – 1 vnt.;
3.1.1. trijų žiedų sistema, skirta parašiutui prie parašiutinės sistemos pritvirtinti – 2 vnt.;
3.1.2. pagrindinė taktinio pagrindinio parašiuto išleidimo svirtis (angl. Primary Drogue Release Handle) – 1 vnt.;
3.1.3. atsarginė taktinio pagrindinio parašiuto išleidimo svirtis (angl. Secondary Right Hand Drogue Release Handle) – 1 vnt.;
3.1.4. pagrindinio taktinio parašiuto laisvagaliai, 22 coliai (±1) – 2 vnt.;
3.1.5. priekinių laisvagalių ilgio reguliavimo mechanizmas (angl. Trimmer) – 2 vnt.;
3.1.6. atsarginio taktinio parašiuto laisvagaliai, 22 coliai (±1) – 2 vnt.;
3.1.7. pagrindinio taktinio parašiuto atkabinimo rankenėlė su trosu (angl. Cutaway Handle) – 1 vnt.;
3.1.8. pagrindinio parašiuto rankenos / stabdymo kilpos (angl. Toggles / Brake Handles) – 4 vnt.;
3.1.9. atsarginio taktinio parašiuto skleidimo rankenėlė (angl. Reserve Handle) – 1 vnt.;
3.1.10. pagrindinio taktinio parašiuto kamera (angl. Deployment Bag / D-Bag), tvirtinama prie kupolo (angl. Attached Bag) – 1 vnt.;
3.1.11. atsarginio parašiuto kamera (angl. Deployment Bag / D-Bag): kamera su lynu, tvirtinama prie atsarginio parašiuto spyruoklinio skleidžiamojo parašiuto su integruota MARD „Skyhook“ sistema arba lygiaverte  (angl. Free Bag) – 1 komplektas;
3.1.12. RSL – 1 komplektas:
3.1.12.1. karabinas su tvirtinimo juosta – 1 vnt.;
3.1.12.2. sujungimo juosta, jungianti „Skyhook“ arba lygiavertį – 1 vnt.;
3.1.12.3. sujungimo juosta su kaiščiu – 1 vnt.;
3.1.13. „Skyhook“ arba lygiavertis– 1 vnt.;
3.2. Pagrindinis taktinis parašiutas:
3.2.1. kupolas 360 kvadratinių pėdų, 9 kamerų (angl. 9-cell, ram-air) – 1 vnt.;
3.2.2. stropų sistema (angl. Suspension Line Set) – 1 komplektas;
3.2.3. parašiuto valdymo sistema (angl. Steering / Control System): valdymo stropos (angl. Control Lines) – 4 vnt.;
3.3. Slideris (angl. Slider) – 1 vnt.
3.4. Atsarginis taktinis parašiutas:
3.4.1. kupolas 360 kvadratinių pėdų, 9 kamerų (angl. 9-cell, ram-air) – 1 vnt.;
3.4.2. stropų sistema (angl. Suspension Line Set) – 1 komplektas;
3.4.3. valdymo sistema (angl. Steering/Control System) parašiuto valdymo stropos (angl. Control Lines) – 2 vnt.;
3.4.4. atsarginio parašiuto rankenos / stabdymo kilpos (angl. Toggles/Brake Handles) – 2 vnt.;
3.4.5. slideris (angl. Slider) – 1 vnt.;
3.5. Diskinė Drogo (angl. Drogue Disk) būdu skleidimo sistema – 1 komplektas:
3.5.1. stabdomasis–skleidimo parašiutas Drogas (angl. Drogue) – 60 colių skersmens (±6) – 1 vnt.;
3.5.2. sujungimo juosta su disku, kaiščiu ir integruota juosta – 1 vnt.;
3.6. Mini parašiuto pagalba skleidžiama sistema – 1 komplektas:
3.6.1. mini parašiutas – 33 colių skersmens (±1) – 1 vnt.;
3.6.2. sujungimo juosta su kaiščiu – 1 vnt.;
3.7. Stabdomasis-skleidimo parašiutas Drogas (angl. Drogue) su statine linija (angl. Static Line Drogue) – 1 komplektas:
3.7.1. lynas su karabinu ir Drogo maišelis – 1 vnt.;
3.8. Automatinis skleidimo prietaisas – 1 komplektas.
3.9. Radijo stoties kišenė (modulinė tvirtinimo sistema MOLLE) – 1 vnt.
3.10. Deguonies baliono kišenė – 1 vnt. (120 kubinių colių talpos deguonies balionui, su moduline tvirtinimo sistema MOLLE).
3.11. Transportavimo krepšys – 1 vnt.
GARANTINIS REMONTAS IR APTARNAVIMAS
4. Reikalavimai garantiniam remontui ir aptarnavimui:
4.1. Gamintojas ir pardavėjas turi užtikrinti, kad vartotojams būtų pateikiamos produktų naudojimo, priežiūros ir aptarnavimo instrukcijos bei rekomendacijos. Taip pat jie privalo laiku informuoti pirkėjus apie produktų atnaujinamus, serviso biuletenius ir saugumo informaciją.
4.2. Gamintojas ir pardavėjas turi garantuoti šių produktų priežiūrą, aptarnavimą ir remontą, taip pat atsarginių dalių tiekimą mažiausiai 10 metų laikotarpiu.
4.3. Gamintojas ir pardavėjas turi pateikti visų užsakytų produktų, jų dalių bei atsarginių dalių kodus kartu su priežiūros, aptarnavimo ir remonto paslaugomis bent 10 metų laikotarpiu.
4.4. Parašiutinei sistemai ir priedams turi būti suteikta ne trumpesnė nei 24 mėnesių garantija.
4.5. Tiekėjas su prekėmis turi pateikti prekių atitikties sertifikatą.
4.6. Garantiniu laikotarpiu atsiradusius trūkumus ar gedimus pardavėjas turi pašalinti per 2 mėn.
___________________________

* techninėje specifikacijoje pateikti paveikslėliai yra orientacinio pobūdžio

PREKIŲ PRIĖMIMO-PERDAVIMO AKTAS (forma)
_______________
(data)
_________________
(Vieta)

	Pirkėjas (Prekes priima)
	Pardavėjas (Prekes perduoda)

	 Lietuvos kariuomenės Specialiųjų operacijų pajėgų Ypatingos paskirties tarnyba
	Pardavėjo pavadiniams
Į.k. 
Adresas: 
Tel. 
El. paštas: 
A/s 
Bankas: 



1. Vadovaujantis 202_ m. _______ _ d. sutartimi Nr. __ (toliau - Sutartis) Pardavėjas perduoda, o Pirkėjas priima šias prekes:
	Eil. Nr.
	Prekės pavadinimas, modelis, gamintojas
	Kiekis, vnt.
	Kaina už vnt., EUR be PVM
	Kaina, Eur be PVM

	1.
	
	
	
	

	2.
	
	
	
	

	.....
	
	
	
	

	Iš viso, EUR be PVM
	

	PVM
	

	Iš viso, EUR su PVM 
	


2. (jeigu nenustatyta Prekių trūkumų) Šiuo aktu Sutarties šalys patvirtina, kad neturi viena kitai pretenzijų dėl šiame prekių priėmimo-perdavimo akte nurodytų prekių kokybės ir jos atitinka Sutarties ir jos priedų reikalavimus.
Arba
(jeigu nustatyta Prekių trūkumų) Pirkėjas nurodo nustatytus Prekių trūkumus, dėl kurių Prekės nepriimamos, o Pardavėjas savo sąskaita, be papildomo užmokesčio, turi pašalinti šiuos trūkumus. Pardavėjas nustatytus Prekių trūkumus turi pašalinti iki _______________. 
Nustatyti trūkumai:
2.1._____________________________________________;
2.2._____________________________________________:
...
3. Aktas sudarytas dviem egzemplioriais – po vieną egzempliorių Pirkėjui ir Pardavėjui.
PRIDEDAMA. (pildoma jei yra pridedami dokumentai prie Prekių priėmimo-perdavimo akto)

	Pirkėjas
	
	Pardavėjas







	______________2026__
Sutarties nr. _____
4 priedas

KODIFIKAVIMUI REIKALINGOS DOKUMENTŲ FORMOS (UŽPILDYMO PAVYZDYS)

	Kodifikuotinų materialinių vertybių sąrašas

	
	
	
	
	
	
	
	
	

	Sąrašo pateikėjas ir data:
	
	
	
	Pridedami dokumentai: 
	
	
	
	

	Sutarties numeris:
	
	
	
	
	
	

	Sutarties pasirašymo data:
	
	
	
	
	
	

	Eil. nr.
	Tiekėjas (Pardavėjas)
	NCAGE
	Tikrasis gamintojas
	NCAGE
	Gamyklinis numeris ar kt. identifikavimo kodas
	NSN kodas 
(jei žinomas)
	Pavadinimas
	Kaina
	

	
	
	
	
	
	
	
	
	
	

	
	
	
	
	
	
	
	
	
	

	 
	 
	 
	 
	 
	 
	 
	 
	 
	

	
	
	
	
	
	
	
	
	
	

	
	
	Kodifikuotinų materialinių vertybių sąrašo pildymo instrukcija
	
	
	
	

	
	
	
	
	
	
	
	
	
	

	Grafa
	Instrukcija

	Sąrašo pateikėjas ir  data
	Įrašykite sąrašą teikiančią tarnybą ir šio sąrašo užpildymo datą

	Sutarties numeris
	Įrašykite sutarties numerį. 

	Sutarties pasirašymo data
	Įrašykite sutarties, kurioje įtraukta dalis dėl kodifikavimo, datą. 

	Pridedami dokumentai
	Nurodykite, kokie dokumentai (ar elektroninės rinkmenos) pridedami (aprašymai, brėžiniai, kt.), dokumentų puslapių skaičių. 

	Tiekėjas(Pardavėjas)
	Nurodykite materialinių vertybių tiekėją (pardavėją). 

	NCAGE
	Jei žinomas, įrašykite tiekėjo (pardavėjo) NCAGE kodą. 

	Tikrasis gamintojas
	Jei tiekėjas (pardavėjas) nėra tikrasis materialinių vertybių gamintojas, nurodykite tikrąjį gamintoją.

	NCAGE
	Jei žinomas, įrašykite tikrojo gamintojo NCAGE kodą. 

	Gamyklinis numeris ar kitas identifikavimo numeris
	Nurodykite tikrojo gamintojo suteiktą gamyklinį numerį (artikulą) ar kitą materialinę vertybę vienareikšmiškai identifikuojantį numerį. 

	NSN kodas
	Ši grafa pildoma, jei perkamos užsieninės materialinės vertybės ir žinomas NSN kodas. 

	Pavadinimas
	Nurodykite gamintojo siūlomą materialinės vertybės pavadinimą. 

	Kaina
	Nurodykite materialinės vertybės kainą. 

	
	



	
INFORMACIJA APIE GAMINTOJĄ ARBA TIEKĖJĄ (PARDAVĖJĄ) (UŽPILDYMO PAVYZDYS)

	 
	 
	 
	 
	 
	 
	 
	 
	 
	 

	Eil. nr.
	NCAGE
	Pavadinimas
	Adresas
	Telefono nr.
	Fakso nr.
	El. pašto adresas
	Įmonės kodas
	Tiekėjas (Pardavėjas)
	Gamintojas

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 
	 

	
	
	
	
	
	
	
	
	
	

	
	
	Formos „Informacija apie gamintoją arba tiekėją” pildymo instrukcija

	
	
	
	
	
	
	
	
	
	

	Grafa
	Instrukcija

	NCAGE *
	Įrašykite tiekėjo (pardavėjo) ar gamintojo NCAGE kodą (jei jis suteiktas ir yra žinomas). 

	Pavadinimas
	Nurodykite tikslų tiekėjo (pardavėjo) ar gamintojo pavadinimą.  

	Adresas
	Nurodykite tikslų tiekėjo (pardavėjo) ar gamintojo adresą (taip pat ir pašto indeksą). 

	Telefono nr.
	Įrašykite tiekėjo (pardavėjo) ar gamintojo telefono numerį (būtina nurodyti miesto kodą).  

	Fakso nr. 
	Įrašykite tiekėjo (pardavėjo) ar gamintojo fakso numerį (būtina nurodyti miesto kodą).  

	Elektroninio pašto adresas * 
	Įrašykite tiekėjo (pardavėjo) ar gamintojo elektroninio pašto adresą.  

	Įmonės kodas 
	Įrašykite tiekėjo (pardavėjo) ar gamintojo įmonės kodą. 

	Tiekėjas (Pardavėjas)  ar gamintojas
	Pažymėkite (X) tinkamą variantą (t.y. ar tiekėjas (pardavėjo) yra tikrasis materialinių vertybių gamintojas, ar tik platina kitų gamintojų produkciją). 

	
	
	
	
	
	
	
	
	
	

	* žvaigždute pažymėti laukai nėra privalomi. Kitus, žvaigždute nepažymėtus laukus, būtina pildyti. 
	
	
	
	

	
	
	
	
	
	
	
	
	
	

	Pirkėjas
	
	Pardavėjas

	

	
	

	(Vardas ir pavardė, parašas)
	
	(Vardas ir pavardė, parašas)









______________202__
Sutarties nr./Contract No. _____
4 priedas/Annex 4

DOCUMENT FORMS FOR CODIFICATION (EXAMPLE OF COMPLETION)
List of codified tangible assets

List submitted by, date:	Enclosed documents:
Number of contract:
Date of Contract:
	No.
	Supplier (Seller)
	NCAGE
	Actual manufacturer
	NCAGE
	Factory number or other identification code
	NSN code (if known)
	Name
	Price

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



Instructions for completing the codified list of material values
	Field
	Instruction:

	List submitted by, date
	Enter the service providing the list and the date of filling in this list

	Number of agreement
	Enter the contract number

	Date of Contract
	Enter the date of contract containing part of the codification.

	Enclosed documents
	Specify the documents (or electronic files) attached (descriptions, drawings, etc.), and the number of pages in the documents.

	Supplier (Seller)
	Specify the Supplier ​​(seller) of material values.

	NCAGE
	If known, enter the NCAGE code of the Supplier (seller).

	Actual manufacturer
	If the Supplier (seller) is not the actual manufacturer of tangible assets, indicate the actual manufacturer.

	NCAGE
	If known, enter the code of the actual manufacturer's NCAGE code.

	Factory number or other identification number
	Indicate the factory number (article) provided by the actual manufacturer or a number which uniquely identifies the material value.

	NSN code
	This field is to be filled in if the material values are purchased overseas and the NSN code is known.

	Name
	Indicate the name of the material value proposed by the manufacturer.

	Price
	Indicate the cost of material value.





INFORMATION ABOUT THE MANUFACTURER OR SUPPLIER (SELLER) (EXAMPLE OF COMPLETION)

	Item
No.
	NCAGE
	Name
	Address:
	Telephone No.
	Fax
	E-mail address
	Company code
	Supplier (Seller)
	Manufacturer

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	

	
	
	
	
	
	
	
	
	
	



Instruction for filling in the “Manufacturer/Supplier information” form

	Field
	Instruction:

	NCAGE*
	Enter the NCAGE code of the Supplier (seller) or manufacturer (if assigned and known).

	Name
	Indicate the name of the Supplier (seller) or manufacturer.

	Address:
	Indicate the exact address (including zip code) of the Supplier (seller) or manufacturer.

	Telephone No.
	Enter the telephone number of the Supplier (seller) or manufacturer (city code is required).

	Fax
	Enter the fax number of the Supplier (seller) or manufacturer (city code is mandatory).

	E-mail*
	Enter the email address of the Supplier (seller) or manufacturer.

	company number
	Enter the company code of the Supplier (seller) or manufacturer.

	Supplier (seller) or manufacturer
	Check (X) the right option (i.e. whether the Supplier/seller is the real manufacturer of material value or only distributes the product of other manufacturers).



* Fields marked with an asterisk are optional. Other fields not marked with an asterisk on mandatory.

	Pirkėjas/the Buyer
	
	Pardavėjas/the Seller

	

	
	

	(Vardas ir pavardė, parašas/name surname, signature)
	
	(Vardas ir pavardė, parašas/name surname, signature)

